《初入朝面恩恭纪 其一》
明代·韩日缵

佳气茏葱碧汉间，九霄鱼钥启晨关。遥遥玉辇传清跸，肃肃金晨趁立班。

花底鸣环承湛露，殿前簪笔颂南山。鸳鸾旧侣相如待，温树春浓绿可攀。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。